قابل میں پلیس کی گاڑی پر بم سے حملہ

قابل میں شہدا اسکوئر سے گزر رہی پلیس کی گاڑی میں بم دھماکہ ہوا جس میں چار افراد ہلاک اور زخمی ہوئے ہیں۔

خبر کا کوڈ: ۴۲۳۲۴۴

تاریخ: ۱۵ آذر ۲۰۱۶ - ۱۰:۱۱

رسا نیوز ایجنسی کی رپورٹ کے مطابق افغانستان کے دارالحکومت کابل میں پولیس کی گاڑی میں ہونے والے بم دھماکے میں کم سے کم چار افراد ہلاک اور زخمی ہوئے ہیں۔

افغان حکام کے مطابق پولیس کی گاڑی میں ہونے والا یہ دھماکہ مقناطیسی بم کے ذریعے کیا گیا تھا جس کے نتیجے میں ایک پولیس اہلکار ہلاک اور چار دیگر زخمی ہوگئے۔

دھماکہ اس وقت ہوا جب پولیس کی گاڑی شہدا اسکوائر سے گزر رہی تھی۔ تاحال کسی گروہ نے اس حملے کی ذمہ داری قبول نہیں کی ہے۔

تقریبا ایک ماہ قبل کابل کے شہدا اسکوائر میں  "تحریک روشنی" کے حامیوں کے مظاہرے میں ہونے والے خود کش بم دھماکوں میں نوے افراد جاں بحق اور سیکڑوں زخمی ہوگئے تھے۔ تکفیری دہشت گرد گروہ داعش نے اس حملے کی ذمہ داری قبول کی تھی۔/۹۸۸/ف۹۴۰/